SUOMENNOS

**Hiippakuntavaltuustoesitys 2/2016**

(Porvoon hiippakunta)

Asianumero DKIR/585/00.05.00/2016

KK2016-00005

Kirkolliskokoukselle

**SEURAKUNTAVAALIEN AJANKOHDAN SIIRTÄMINEN**

Tuomiokapitulin maallikkojäsen Barbro Berglund esittää, että tuomiokapituli tekisi aloitteen kirkon vaalijärjestyksen 2 luvun 3 §:n muuttamiseksi. Berglund esittää, että seurakuntavaalien vaalipäivä muutettaisiin marraskuun toisesta sunnuntaista esimerkiksi marraskuun kolmanneksi sunnuntaiksi, jotta vaalipäivä ei ajoittuisi isänpäiväksi. Aloite kuuluu seuraavasti:

”Kirkon vaalijärjestyksen 2 luvun Seurakuntavaalit 3 §:n mukaan seurakuntavaalit toimitetaan joka neljäs vuosi marraskuun toisena sunnuntaina. Viimeksi toimitettujen seurakuntavaalien yhteydessä 9.11.2014 asetettiin usealla tahoilla kyseenalaiseksi syy siihen, miksi vaalipäivä aina ajoittuu isänpäiväksi. Osan ongelmasta voidaan katsoa hoidetun ennakkoäänestysmahdollisuuden säätämisellä. Ongelma ei kuitenkaan koske vain äänestäjiä – se koskee useita vaalitoimitsijoita, jotka itse ovat vanhempia ja isovanhempia, joiden edellytetään istuvan vaalihuoneistoissa sen sijaan että he viettäisivät päivän yhdessä perheensä kansa. Asiaa voidaan pitää vähäpätöisenä – mutta tasa-arvon nimissä se on tärkeä. Mitään valtakunnallista vaalia ei toki sijoitettaisi äitienpäiväksi! Mikä estää vaalipäivän siirtämisen esimerkiksi viikolla eteenpäin?

Tämän johdosta esitän, että hiippakuntavaltuusto ryhtyisi toimenpiteisiin varsinaisen vaalipäivän siirtämiseksi esimerkiksi viikolla eteenpäin.”

Kirkon vaalijärjestyksen 2 luvun 3 §:n ensimmäinen lause kuuluisi tämän johdosta seuraavasti: ”Seurakuntavaalit aloitetaan vaalivuonna marraskuun kolmantena sunnuntaina jumalanpalveluksen jälkeen, kuitenkin viimeistään kello 11, ja päätetään samana päivänä kello 20.”

Esittelijä, lainoppinut asessori Lars-Eric Henricson esittää, että tuomiokapituli hyväksyy aloitteen ja lähettää asian hiippakuntavaltuuston päätettäväksi.

**Tuomiokapitulin päätösehdotus:**

Tuomiokapituli esittää, että hiippakuntavaltuusto hyväksyy aloitteen ja lähettää sen kirkolliskokoukselle.

**Hiippakuntavaltuuston päätös:**

Esityksen mukaan.